पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर । शहर में तीन दिन हुई मानसून पूर्व की बरसात ने सड़कों की शामत ला दी है। सड़कों से पेचवर्क का मसाला उखड़ गया और उनका स्थान गड्ढों ने ले लिया है। गढ़ी मालियान के साथ सोफिया स्कूल के समीप वाली पुलिया भी क्षतिग्रस्त होने की कगार पर है। इस बीच नगर निगम ने शहर के बीच गांधी भवन के पास क्षतिग्रस्त बंद नाले की मरम्मत का काम तेज कर दिया है। जोंसगंज पुलिया अभी भी क्षतिग्रस्त होने से लोगों को सुभाष नगर होकर पहुंचना पड़ रहा है।
प्री-मानसून की पहली बरसात ने ही सड़कों से डामर को जुदा कर दिया है। शहर में वैसे भी इस बार पेचवर्क का काम पूरी तरह नहीं हो सका था। पीडब्ल्यूडी, यूआईटी तथा नगर निगम ने उन्हीं सड़कों की सुध ली जहां से वीआइपी लोगों की आवाजाही होती रहती है। जहां थोड़ा बहुत पेचवर्क हुआ वह भी उखड़ कर बरसाती पानी में बह गया है। जिसके चलते वाहनों व लोगों की पैदल आवाजाही में भी परेशानी होने लगी है। इस पर बरसात के साथ बह कर आए कीचड़ ने और तकलीफ देह बना दिया है।
ये भी है बीमारी
नेहरू मिशन के तहत आना सागर सरक्यूलर रोड व रीजनल कॉलेज तिराहे पर तो बनी बनाई सड़क को ही बीच में खोद डाला। जिसके चलते सड़क की चौड़ाई ही आधी होकर रह गई है। इसी क्षेत्र में हाल ही में सड़क का निर्माण कराया गया और अब केबल डालने के लिए वापस सड़क खोदना शुरू हो गया। सड़कों पर पानी भरने का कारण बरसात के अलावा इन इलाकों में सड़क निर्माण के लिए खोदी गई साइड, पानी की पाइप लाइन बिछाने के लिए की गई खुदाई, सीवरेज लाइन के लिए हुई खुदाई तथा टेलीफोन केबल बिछाने के कारण जमा मिट्टी व गड्ढे भी हैं। इनके चलते सड़कों पर मिट्टी व कीचड़ के ढेर लग गए हैं। हालांकि शहर की मुख्य सड़कों पर बुधवार शाम को नगर निगम द्वारा सफाई का काम शुरू कर दिया गया है।
संभल कर चलना
सोफिया स्कूल से भोपों का बाड़ा की ओर जाने वाली सड़क की पुलिया, ब्रह्मपुरी नाले की दीवार भी क्षतिग्रस्त हो चुकी है। जहां पर बरसात के दौरान पानी भरने पर दुर्घटना की आशंकाएं बढ़ गई है। शहर के बीच गांधी भवन के पास बंद नाले के कारण आवाजाही में भारी समस्या का सामना लोगों को करना पड़ रहा है। निगम प्रशासन ने इस नाले के निर्माण को बुधवार तेज कर दिया है। फव्वारा सर्किल पर भी इसी प्रकार का गड्ढ़ा बना हुआ है जिसके कारण वाहनों की आवाजाही बाधित हो रही है।
यहां पैदा हुई मुश्किलें
पुष्कर रोड पर मित्तल अस्पताल से सिने वल्र्ड होते हुए कोटड़ा व हरिभाऊ विस्तार तक, रीजनल कालेज तिराहा, आना सागर लिंक रोड तथा इससे जुड़े आबादी इलाकों की मुख्य सड़कें, बलदेव नगर, शाी नगर की सड़कें तथा लोहागल रोड, सीआरपीएफ सरक्यूलर रोड, भोपों का बाड़ा, पुलिस लाइन से शाी नगर, मेयो लिंक रोड, धोलाभाटा रोड, बिहारी गंज, भजनगंज, नसीराबाद रोड पर नो नंबर पेट्रोल पंप से डीएवी शताब्दी स्कूल तक दोनों ओर बरड़ा डाल दिया गया लेकिन डामर चार माह में नहीं हुआ। पुलिया निर्माण नहीं होने से दुर्घटना की संभावना बनी रहती है। तारागढ़ रोड, चंद्र बरदाई नगर तथा जवाहर की नाडी क्षेत्र की सड़कें क्षतिग्रस्त हुई हैं।
मरम्मत शुरू नहीं हुई : मंगलवार को क्षतिग्रस्त हुई गढ़ी मालियान मोड़ की पुलिया की मरम्मत का काम शुरू नहीं हो सका है। इसके चलते गढ़ी मालियान, नारीशाला, अशोक नगर, बाडिय़ा तथा सुभाष नगर जाने वाले लोगों को सुभाष नगर रेलवे फाटक मार्ग से आना-जाना पड़ रहा है। यात्री परिवहन करने वाली सिटी बसें भी सुभाष नगर से ही जा रही है। पुलिया टूटने से पहले जोंसगंज मार्ग से आवाजाही होती थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn